b'\n_START_ARTICLE_\nVa\xc5\xa1ingtono konferencija (1941)\n_START_PARAGRAPH_\nPirmoji Va\xc5\xa1ingtono konferencija, taip pat \xc5\xbeinoma kaip Arcadia konferencija (pagal kodin\xc4\xaf konferencijos pavadinim\xc4\x85), vyko Va\xc5\xa1ingtone, Jungtin\xc4\x97se Valstijose nuo 1941 met\xc5\xb3 gruod\xc5\xbeio 22 iki 1942 met\xc5\xb3 sausio 14 dienos. Tai buvo pirmasis strateginis susitikimas tarp Jungtin\xc4\x97s Karalyst\xc4\x97s ir Jungtini\xc5\xb3 Valstij\xc5\xb3 vadov\xc5\xb3, po to kai JAV \xc4\xafstojo \xc4\xaf Antr\xc4\x85j\xc4\xaf pasaulin\xc4\xaf kar\xc4\x85. Valstybi\xc5\xb3 delegacijoms vadovavo brit\xc5\xb3 premjeras Vinstonas \xc4\x8cer\xc4\x8dilis ir JAV prezidentas Franklinas Ruzveltas_NEWLINE_Nors Ruzveltas band\xc4\x97 susikoncentruoti \xc4\xaf Jungtini\xc5\xb3 Valstij\xc5\xb3 karines pastangas kare su Japonija, po pastarosios Perl Harboro u\xc5\xbepuolimo prie\xc5\xa1 por\xc4\x85 savai\xc4\x8di\xc5\xb3\xc2\xa0\xe2\x80\x93 gruod\xc5\xbeio 7 dien\xc4\x85, JAV vyriausyb\xc4\x97s delegacija sutiko, kad laim\xc4\x97ti kar\xc4\x85 galima tik, jei pirmasis s\xc4\x85junginink\xc5\xb3 tikslas bus\xc2\xa0\xe2\x80\x93 nugal\xc4\x97ti Naci\xc5\xb3 Vokietij\xc4\x85 (strategija \xe2\x80\x9eEuropa pirmiausia\xe2\x80\x9d). 1941 met\xc5\xb3 gruod\xc5\xbeio 11 dien\xc4\x85 Adolfui Hitleriui paskelbus Jungtin\xc4\x97ms Valstijoms kar\xc4\x85, toks JAV delegacijos sprendimas buvo daug labiau politi\xc5\xa1kai priimtinesnis, nei kitu atveju, jei Hitleris neb\xc5\xabt\xc5\xb3 paskelb\xc4\x99s karo. Konferencijoje taip pat sutarta suvienyti karinius i\xc5\xa1teklius \xc4\xaf vien\xc4\x85 vykdant Europos karo veiksm\xc5\xb3 teatro operacijas.'